	




	[image: image1.png]N,

5
v






	[image: image2.png]


Høgskolen i Telemark

	Dekanen ved Avdeling for helse- og sosialfag

	Møtedato:

Saksnummer:

Journalnummer:
	20.12.2005

04/00535
	Saksbehandler:
	Geir Rougthvedt


	



Revidert av FoU-utvalget 20.12. 2005

FoU-Plan for HS 


1.0
Innledning


Alle høyere utdanningsinstitusjoner i Norge skal som en del av sin virksomhet drive forsknings- og utviklingsarbeid (FoU). Føringer for denne virksomheten er gitt i nasjonale styringsdokumenter. De viktigste av disse er:

· Lov om universiteter og høgskoler, særlig § 2.2.

· Forskningsmeldingene (Siste melding kom i 1999,  st.m. 39 1998-99. Ny melding er ventet i 2005.)

· De årlige budsjettproposisjonene, (St.prp.nr.1), som i sin tekstdel omtaler utfordringer og forventinger til FoU-aktiviteten ved universiteter og høgskoler.

Høgskolen har også i sine egne styringsdokument gitt føringer for FoU-området. Strategisk plan har et eget kapittel som omtaler blant annet mål og delmål for FoU-virksomheten. 

Universiteter og høgskoler skal i sine årlige budsjetter sette av midler til FoU-arbeid. Den angitte ressursbruken må forstås som et snitt og angir ikke hvor mye FoU-ressurs som skal tildeles hver enkelt medarbeider i faglig stilling. Faglig FoU-administrasjon, veiledning og interne stipendiatstillinger inngår i forskningsdelen som er tildelt høgskolene gjennom statsbudsjettet. 

Alle universiteter og høgskoler har i tillegg til det som gis i den ordinære tildelingen fra Utdannings- og forskningsdepartementet, muligheter for å skaffe seg eksterne midler gjennom Norges Forskningsråd og ulike fagdepartement. For en del fagområder er det også mulig å søke om forskningsbidrag fra bedrifter og fra utenlandske finansieringskilder, blant annet gjennom EU-program som Norge deltar i gjennom EØS-avtalen. 

Forskning er en plikt som er pålagt alle institusjoner som driver høgre utdanning. Det er derimot ikke en individuell rett for de som er ansatt i faglige stillinger. Gjeldende ordning for tildeling av FoU-midler i HiT er at ressurser til FoU skal tildeles etter søknad og at vurdering av søknader skal ta utgangspunkt i kvalitet og relevans. Se s-sak 38/01.

Ressurser til FoU for HS inngår i de midler som årlig blir tildelt avdelingen fra styret. Dekanen og instituttlederne skal sørge for at undervisning og andre oppgaver blir organisert slik at det blir rom for å tildele ressurs til FoU i samsvar med den målsettingen som er satt opp i FoU-planen og de respektive årsplaner. 

Mål

Avdeling for Helse- og sosialfag skal i tråd med nasjonale planer og høgskolens egen strategiske plan drive forskning og utviklingsarbeid innenfor sine fagområder med et særlig tyngdepunkt innenfor det fagområdet som avdelingen har valgt som område/tema for sin mastergradsutdanning. 

I perioden 2005 – 2009 skal avdelingen årlig øke sin FoU-aktivitet slik at den ved utgangen av perioden utgjør 25 % av ordinære budsjettmidler til faglige stillinger.

Samarbeid med andre avdelinger i HiT og eksterne partnere nasjonalt og internasjonalt skal intensiveres. 

Faglige tilsatte skal få tilbud om kompetanseheving og veiledning for å øke muligheten til å drive FoU-arbeid med høy kvalitet. 

Delmål (må være konkretiseringer og målbare mål?)

	A. FOU-aktivitet
	B. Forskningssamarbeid
	C. Kompetanseheving

	Delmål

A1: Samlet FOU-ressurs for

· 2005/2006:  21 %

· 2006/2007:  23 %

· 2007/2008:  25 %

A2: 10 % øking i FOU-publikasjoner hvert år i fireårsperioden.


	Delmål

B1: Etablere formelle FOU samarbeidsavtaler internt i HiT, nasjonalt og internasjonalt.

B2: Søknad om minst ett eksternt finansierte forskningsprosjekt årlig i samarbeid med andre avdelinger eller med andre institusjoner nasjonalt eller internasjonalt i løpet av planperioden.
	Delmål

C1: Minst to faglige tilsatte skal delta i HiT’s 1.lektorprogram.

C2: Hvert institutt skal ha senest studieåret 2007/2008 ha minst to stipendiatstillinger finansiert gjennom eksterne og/eller interne midler.


Satsningsområder

Avdelingen har følgende satsningsområder i prioritert rekkefølge:

1. Forsknings- og utviklingsarbeid som kan relateres til de emnene som inngår i avdelingens mastergradsutdanning. 

2. FoU-prosjekter som er klart forankret i avdelingens utdanninger og tilhørende praksisfelt.
3. Andre prosjekter som er relevante for det helse- og sosialfaglige feltet 

Krav til kvalitet 

I tillegg til at FoU-prosjekter som får støtte må falle innenfor avdelingens satsningsområder, skal det stilles kvalitetskrav til søknader og prosjektbeskrivelser i henhold til anerkjente beskrivelser av FoU-virksomhet (jf OECDs Frascati-manual 1993).

Organisering 

Søknader om tildeling av FoU-tid behandles på avdelingsnivå. Dekan har endelig avgjørelsesmyndighet og tildeler tid til FoU etter råd fra avdelingens FoU-utvalg.   

Ressurser til FoU for HS inngår i de midler som årlig blir tildelt avdelingen fra styret. Instituttlederne har ansvar for å organisere undervisning og andre oppgaver slik at det blir rom for å tildele ressurs til FoU i samsvar med den målsettingen som er satt opp i FoU-planen og de respektive årsplaner. 

Tildeling av tid til FoU skal knyttes til arbeidsplanordningen og tildeles før arbeidsplanen for hvert studieår blir fastsatt. Det skal framkomme tydelig på de individuelle arbeidsplanene hvor mange timer av årsverket som skal brukes til FoU. 

Normalt skal omfanget av FoU-tid tildelt til en tilsatt ligge mellom 10 – 75 % av et årsverk. Tildeling av 10 % er særlig aktuelt i forbindelse med forprosjekt. Ved ordinære prosjekter skal det ikke gis mindre enn 20 %. Mer enn 50 % vil normalt bare bli gitt til medarbeidere som er tatt opp på et doktorgradsprogram. 

Under forutsetning av tilfredsstillende progresjon kan det tildeles FoU-tid for mer enn et studieår når et prosjekt har en slik innretning at dette er nødvendig, for eksempel når det skal samles data over et lengre tidsrom.

Så sant det ikke er tungtveiende grunner som gjør at dette ikke er mulig, skal instituttlederne organisere arbeidet slik at tildelt FoU-tid kan tas ut som sammenhengende arbeidstid i en gitt periode. 

Frist for å søke om ressurs til FoU i kommende studieår er 15. mars. Svar skal foreligge senest 15. juni.

FoU-koordinator

Instituttene skal sette av deler av sin FoU-ressurs til en koordinatorfunksjon. FoU-koordinatoren skal ha som oppgave å initiere forsknings- og utviklingsprosjekter og å gi generell opplæring/veiledning om FoU-arbeid. Den som går inn i denne funksjonen, må ha førstekompetanse. Koordinatoren bør også kunne gi spesiell veiledning innen sitt fagområde. FoU-koordinator er instituttets representant i avdelingens FoU-utvalg. 

FoU-koordinatorer kan tildeles inntil 20 % av et årsverk til funksjonen.

Veiledning

Alle som får ressurser til å arbeide med FoU-prosjekter skal ha en individuell veiledningsordning.  FoU-utvalget oppnevner veileder på prosjekter der prosjektleder ikke innehar forskerkompetanse.  Veiledningsordningen er primært intern.  Det vil si at det oppnevnes veileder fra avdelingen som innehar 1.stilling på mer enn 50%.  Førstestillinger har plikt til enhver tid å veilede på minimum to FoU-prosjekter dersom det er behov for det. Det er avsatt  20 timer pr. førstestilling i året til slik veiledning.  Dersom det er ønskelig å bruke ekstern veileder, er dette mulig.  Prosjektleder har i så fall ansvaret for veiledningsordningen, og skal informere FoU-utvalget om denne.  Det er mulig å søke om tilgjengelige FoU-driftsmidler til å betale for slik veiledning.
Kompetanseheving

Kompetanseheving vil skje ved at det en gang pr. år gis tilbud om forskerkurs eller annen veiledning til alle som ønsker å komme i gang med forsknings- eller utviklingsprosjekter. Styrking av kompetansen skjer også gjennom veiledning i pågående prosjekter. En vesentlig del av kompetansehevingsarbeidet vil være å få flere doktorgradsstipendiater, finansiert enten ved egne midler eller ved og eksterne bidrag.

Stimuleringstiltak

Det vil bli gitt mulighet for å søke om ressurs til forprosjekt for de som ønsker å komme i gang med FoU-arbeid, og det vil være stor åpenhet for å gi ressurs til slike opplegg forutsatt at det er sendt søknad med en skisse/plan for opplegget.

FoU-utvalg

Avdelingen skal ha et FoU-utvalg som skal være et rådgivende organ for dekanen. Utvalget skal gi råd om saker som gjelder FoU-virksomheten og bistå dekanen i alle saker som gjelder søknader om tid til FoU og søknader om doktorgradsstipendier. 

Elisabeth Aase
dekan

